runetrust/blame-folketinget-dk huggingface dataset:
Charlotte Bagge Hansen (M), 2023-03-29:
Tak for ordet.
Klimapolitik betyder rigtig meget for mig, det betyder rigtig meget for Moderaterne, og jeg er også meget nysgerrig på det og vil gerne lære mere.
Jeg kunne godt tænke mig at høre ordføreren: Hvilke konkrete ting er det, ordføreren ikke kunne få igennem på klimaområdet ved regeringsforhandlingerne, siden ordføreren og ordførerens parti ikke ønsker at indgå i regeringen?
Lad os endelig få nogle gode bud, for incitamentet i den her regering er jo at levere på klima.
Så jeg kunne godt tænke mig at høre ordføreren: Hvilke konkrete ting kunne I ikke få igennem på klimaområdet, som gjorde, at I ikke ønskede at gå med i en regering?
Peter Kofod (DF), 2023-03-29:
Vi kan starte med at reducere den og tage det skridt for skridt.
Jeg bliver spurgt helt konkret om, hvor jeg vil finde finansiering til det, og jeg har jo allerede nævnt én finansieringskilde til inflationspakken, så den kan jeg jo ikke genbruge.
Så det, jeg vil nævne for hr. Torsten Schack Pedersen i dag, er, at vi gerne vil give ulandsbistanden et kritisk eftersyn.
Det ønske har vi jo ventileret før.
Og så er det også et faktum, at hvis vi strammer skruen mere på udlændingeområdet, vil der også være noget at komme efter der.
Pelle Dragsted (EL), 2023-03-29:
Tusind tak for det.
Det er rigtig dejligt, at Enhedslisten og SF deler så mange dagsordener.
Det samarbejde, vi har, har altid været tæt og vigtigt, men det er blevet vigtigere i den nye politiske situation, der er, så tak for det.
Jeg hørte ikke noget spørgsmål.
Marianne Bigum (SF), 2023-03-29:
Mange tak.
Jeg vil egentlig kvittere ordfører Pelle Dragsted for en rigtig, rigtig fin tale og for nogle rigtig gode visioner, som jeg deler.
Jeg vil særlig gerne sige tak for, at ordføreren nævner klimaet.
Med IPCC-rapporten blev der jo kaldt på, at vi skal have omgående reduktioner i vores klimaforureninger, og »omgående« betyder »nu«.
Der er allerede i dag børn og familier, som kæmper for at kunne få mad og drikke og lider under de her konsekvenser, og konklusionerne har jo været soleklare, nemlig at hvis ikke vi gør noget nu som i i dag i det her lokale, vil det også være vores børn, som fremover kommer til at kæmpe for at få mad og drikke.
Så derfor vil jeg kvittere for det, og jeg deler fuldstændig ordførerens analyse af, at den her finanslov skulle være meget mere klimaambitiøs.
Også mange tak for at nævne den økonomiske situation, som kommunerne står i.
Der er jeg og vi helt enige.
Der er kommuner derude, der er nødt til at lukke skoler, fordi økonomien ikke hænger sammen.
Særlig tak også for at nævne de små erhvervsdrivende.
Pelle Dragsted (EL), 2023-03-29:
Det var fint med hjælp til civilsamfundsorganisationer, men det kan fattige familier ikke betale deres husleje for; det kan fattige familier ikke betale deres børnefødselsdage for; det kan fattige familier ikke betale deres vinterstøvler for.
Sandheden er, at den her regering har efterladt de fattigste familier fattigere, end de var, midt i en inflationskrise, og det synes jeg er helt og aldeles utilgiveligt.
Henrik Frandsen (M), 2023-03-29:
Det er korrekt, at man tog 300 mio. kr. fra udsatte familier og gav tilbage til udsatte familier, men jeg vil gerne minde om, at man toppede det op med 100 mio. kr. ekstra til civilsamfundsorganisationer – så det virkede bredt på en bred vifte af områder – samtidig med at nogle på de øvrige områder, som ordføreren også var inde på i sin tale, mindre butiksdrivende osv., også blev adresseret her, pensionister med varmehjælp osv.
Pelle Dragsted (EL), 2023-03-29:
Måske har spørgeren glemt, hvor pengene til at hjælpe de her udsatte familier kom fra.
De kom fra de udsatte familier.
De kom, fordi regeringen havde besluttet at stikke hånden ned i lommen på de fattigste danskere, vi overhovedet har, de fattigste familier, vi har, og skære i deres ydelser.
Det var ikke engang alle, der fik det samme i hjælp.
Det er da frækt at kalde det for hjælp.
Det er da ikke hjælp at gøre mennesker fattigere i morgen, end de var i går.
Der er tusinder af familier, som her i marts ikke fik den hjælp, de plejer at få.
Og i øvrigt var den også helt ufuldstændig, når det gælder førtidspensionister, og når det gælder de små erhvervsdrivende, som lige nu lukker, fordi de ikke kan betale deres coronalån tilbage.
Danmark er et af de lande i Europa, som har givet allermindst i inflationshjælp til deres udsatte borgere og erhvervsliv.
Henrik Frandsen (M), 2023-03-29:
Mange tak for ordet, og tak for en god og fyldig ordførertale.
En del af finansloven er inflationspakken, hvor man jo går ind og afsætter lidt over 2 mia. kr. – jeg kan ikke huske det eksakte tal– til at afhjælpe de borgere og butiksejere osv., som er hårdest ramt af inflationen.
Og bl.a. er der også til udsatte børn og udsatte familier samlet afsat 400 mio. kr. – 300 mio. kr. direkte til udsatte familier og 100 mio. kr. til civilsamfundsorganisationer.
Enhedslisten valgte ikke at være med i udmøntningen af inflationspakken, hvilket virker underligt, når man har et meget stort hjerte for udsatte og også for butiksejere osv., kunne jeg høre i ordførertalen.
Det kunne jeg godt tænke mig lige at få sat et par ord på, hvis ordføreren vil uddybe det.
Pelle Dragsted (EL), 2023-03-29:
Problemet med den her regering er, at regeringen lader stå til over for den helt akutte situation, som vi står med på velfærdsområdet.
Altså, vi har lige nu mennesker, som dør, fordi de ikke får den kræftbehandling, de skulle, i tide, og i den situation vælger man ikke at lave de nødvendige investeringer.
Man snakker om en stram finanslov, men man strammer der, hvor det rammer de almindelige mennesker, i stedet for at stramme der, hvor det kunne ramme overforbruget hos nogle af de mennesker i vores samfund, som har mest.
Det er det, der er problemet med regeringens økonomiske politik.
Benny Engelbrecht (S), 2023-03-29:
Lige for en god ordens skyld: Der bliver ikke færre offentligt ansatte.
Der bliver flere offentligt ansatte.
Det er bare lige for at slå det fast, og det er jo dermed ikke afgjort, hvem det er, der er blevet flere af.
Det kan vi jo ikke sige ud fra de generelle tal, der ligger.
Pelle Dragsted (EL), 2023-03-29:
Nej, det gør det såmænd ikke, for vi kender alle sammen den udfordring, der er ude i kommunerne og i regionerne lige nu.
Vi har hørt statsministeren tale om det.
Vi har hørt udenrigsministeren, som jo er en slags udenrigs/indenrigsminister, tale om, at vi mangler medarbejdere ude i vores offentlige sektor.
Derfor er det da mærkeligt, at man med åbne øjne fører en politik, som medfører, at i året, der kommer, forsvinder der medarbejdere.
Det kan da godt være, at der været nogle podere derude, som vi ikke har brug for længere, men mon ikke vi har brug for dem i vores børnehaver, i vores ældrepleje, på vores hospitaler og alle de andre steder, hvor der lige nu er kæmpestore problemer?
Hvorfor vælger man, at det er dér, livremmen skal spændes ind, mens man ikke griber ind over for selskaber, som uddeler milliardgevinster, og som har tjent på inflationen?
Benny Engelbrecht (S), 2023-03-29:
Tak for det, tak for ordførertalen.
Tidligere i debatten kunne man få det indtryk af bemærkninger, som hr. Pelle Dragsted gjorde, at der blev færre offentligt ansatte som følge af den her finanslov, og jeg kender hr. Pelle Dragsted godt nok til at vide, at han også har læst dybt ned i finansloven, og det er rigtigt, at hvis man ikke tager højde for corona og de ting, der er coronarelaterede, så kan det godt se sådan ud.
Hvis man tager højde for de coronarelaterede justeringer, bliver der ikke færre offentligt ansatte, men faktisk 3.000 flere offentligt ansatte.
Med risiko for, at hr. Ole Birk Olesen nu så får en mulighed for at tage en anden runde omkring det, så synes jeg blot lige, at det er værd at tage det med i betragtning og høre Enhedslistens refleksion, i forhold til om det så giver anledning til justeringer af den kritik, der har været fremført tidligere i debatten i dag.
Rasmus Jarlov (KF), 2023-03-29:
Nu er jeg ikke lige orienteret om, om vi sådan endeligt har afvist det.
Det skal jeg lige have fat i vores sundhedsordfører for at høre om han har sagt at vi ikke skal.
Det er jeg ikke lige opdateret på.
Men vi har bl.a. foreslået, at der bliver uddannet flere læger og sygeplejersker.
Det mener vi er helt fundamentalt.
For det er det, der skal til, for at man kan få en behandling.
Derudover vil jeg bare sige, at jeg heller ikke tror, man har hørt Det Konservative Folkeparti sige: Prøv at høre, vi har lige løsningen; vi har en genial løsning, der fikser alle problemer i sundhedsvæsenet.
Vi anerkender, at det er rigtig svært.
Vi synes alligevel, at når man har serveretten og har så mange kloge mennesker til rådighed, kunne man måske godt være kommet med noget lidt mere potent end det, der kom i går.
Monika Rubin (M), 2023-03-29:
Mange tak.
Jeg fik jo heller ikke et svar fra ordføreren.
Hvis Det Konservative Folkeparti ved, hvad der skal ske, jamen hvordan skal vi så gøre det?
For det er jo præcis derfor, vi nedsætter den her Sundhedsstrukturkommission.
Det er for at få løsningsforslag til, hvordan vi løser problemerne i vores sundhedsvæsen, som er strukturelle problemer.
Vi har problemer med geografisk ulighed i sundhed.
Vi har problemer med social ulighed i sundhed.
Vi har problemer med, at patienterne forsvinder i den her bermudatrekant mellem regioner, kommuner og almen praksis.
Der er alle de her ting.
Rasmus Jarlov (KF), 2023-03-29:
Vores slogan er: »Vi vil forandre for at bevare«.
Det er ikke »forbedre«.
Det er det, der meget gerne skulle stå på hjemmesiden.
Jeg tror, mange af os var lidt skuffet over det sundhedsudspil, der kom i går.
Vi havde håbet på, at når man havde kontrol over hele sundhedsvæsenet og havde alle de kloge mennesker, der sidder i både Sundhedsministeriet og ude på sygehusene og alle mulige andre steder, til rådighed, så kunne man være kommet op med lidt bedre idéer, end hvad man kom med.
Det virker sådan lidt, som om man laver om på nogle organisationsdiagrammer og man flytter nogle opgaver fra regionerne til kommunerne; så flytter man dem tilbage igen, og så flytter man dem til staten, og så flytter man dem tilbage til regionerne, og så prioriterer man lidt.
Det blev ikke sådan modtaget med stor jubel rundtomkring, hvor folk så tænkte: Det her løser bare problemerne.
Vi synes måske nok, at der først og fremmest skal tilføres flere ressourcer.
Det tror jeg egentlig at vi er enige om.
Det tror jeg også at regeringen kommer til, for det skriger tiden på.
Men der er måske også behov for, at man går ud og spørger en ekstra gang, om ikke der er nogle bedre idéer end det, der kom i går.
Jeg mener at huske, at hun har en baggrund i sundhedsvæsenet.
Men jeg synes i hvert fald, at det som lægmand var lidt svært at se, at det udspil, der kom i går, skulle løse ret meget.
Monika Rubin (M), 2023-03-29:
Nu hæftede jeg mig bare lige ved, at ordføreren sagde, at man altid går positivt til forhandlingerne.
Det er vist ikke tilfældet med finansloven, så vidt jeg har forstået.
Men det var ikke det, jeg ville spørge ind til.
På hjemmesiden står der: Vi vil forandre for at forbedre.
Men på nuværende tidspunkt kalder Det Konservative Parti regeringens Sundhedsstrukturkommission for en syltekrukke.
Så jeg vil bare gerne høre: Hvordan tænker Det Konservative Folkeparti at man skal forandre vores sundhedsvæsen, så det kan blive ved med at være godt?
Altså, lige nu er det jo ikke godt nok, men De Konservative vil gerne bevare, så jeg tænker, det er, fordi der er noget i sundhedsvæsenet, der er værd at bevare.
Men hvordan løser vi problemerne?
Marianne Bigum (SF), 2023-03-29:
Det var der sådan set heller ikke.
Det var en bemærkning.
Så vil jeg gøre det med de små erhvervsdrivende færdigt.
Jeg er rigtig glad for, at Enhedslistens ordfører også nævner den her gruppe som nogle, som lider og stadig væk har det rigtig svært.
Pelle Dragsted (EL), 2023-03-29:
Der er ikke nogen tvivl om, at der er nogle, der er kommet i klemme.
Jeg ved godt, at argumentet ligesom er, at nu skal vi tilbage til almindelig darwinistisk markedsøkonomi, nemlig at hvis ikke de kan klare sig, må de gå ned.
Og det er jo rigtigt nok, at sådan fungerer økonomien.
Men i det her tilfælde er der bare tale om virksomheder, der sagtens kan være veldrevne og rentable, men som er blevet ramt af nogle meget uheldige stød.
Først var det corona, og efterfølgende var det det her med de meget høje energipriser.
Derfor forstår jeg simpelt hen ikke, at man hellere vil se dem gå konkurs og dermed i øvrigt miste det tilgodehavende, som man har, end at gå ind og give dem lidt længere løbetid på de lån, som de har.
Det synes jeg er meget mærkeligt.
Samira Nawa (RV), 2023-03-29:
Vi kunne godt tænke os, at der var sat nogle flere penge af.
For det handler jo også om at finde arbejdskraften.
Det handler om, at der skal være en koordinerende indsats, en akut indsats.
Det er i hvert fald sådan, vi anskuer klimakrisen, og det er korrekt, at vi har sat penge af til fjernvarme som en del af inflationsforhandlingerne.
Det er ikke nok, hvis man spørger Radikale Venstre, og derfor kunne det jo også være en del af det, som NEKST'en skulle kunne.
Benny Engelbrecht (S), 2023-03-29:
Først og fremmest tak for talen og tilkendegivelsen om at gå konstruktivt ind i forhandlingerne.
Jeg er rigtig glad for at høre de prioriteringer, som Radikale Venstre har i forhold til afkobling af gas og tilkobling til fjernvarme, og man må også sige, at når man ser på det tal, som er, for antallet af husstande, som er koblet til fjernvarme i 2022, er det en rigtig positiv udvikling.
Derfor har jeg måske også bare den bemærkning, at man jo også af finanslovsforslagets detaljer kan se, at der netop er prioriteret relativt meget i forhold til fjernvarmen i f.eks. § 29.24.32 og i § 29.24.33, altså afkobling fra gasnettet.
Det er en direkte følge af de aftaler, som også er lavet med bl.a. Radikale Venstre.
Pelle Dragsted (EL), 2023-03-29:
Vi har ikke nogen som helst modstand mod at gentænke ting eller gøre ting bedre – det ville jo være skørt.
Men igen handler politik jo ikke om, at man gerne vil gøre noget; det handler om, hvad man gerne vil gøre.
Og regeringen har nedsat en kommission, men for at være helt ærlig, så er det, der står, om, hvad der ligesom skal ske herinde, skrevet på et rimelig uigennemtrængeligt djøf-sprog – Ekstra Bladet lavede et sjovt klip om det i går.
Jeg tror ikke, der er mange sygeplejersker derude, der læser det der og tænker: Yes!
Her kom løsningen på mine udfordringer.
En af de ting, som Enhedslisten har peget på i mange, mange år – helt tilbage fra 2008 – er spørgsmålet om løn.
Hvis ikke vi belønner de mennesker, der arbejder i den sektor, tiltrækker vi ikke de medarbejdere, og så kan vi ikke have en god offentlig sektor.
Monika Rubin (M), 2023-03-29:
Ordføreren siger, at ingen mener, at vi ikke skal reformere, men hvorfor er det så, at der ikke er sket mere på sundhedsområdet, heller ikke mens I har været støtteparti for den tidligere regering?
Hvorfor er det, at vi lige nu står med en sundhedskrise i vores sundhedsvæsen?
For sidste år var kasserne jo fuldstændig åbne; regionerne kunne bruge de penge, de ville, på at få nedbragt puklen på operationstider.
Der er ikke sket noget.
Det, vi gør nu, er jo ikke nok.
Så jeg forstår ikke den her modstand mod at gentænke hele vores sundhedsvæsen og se på, hvordan vi bruger ressourcerne mest hensigtsmæssigt.
Pelle Dragsted (EL), 2023-03-29:
Ja, der er brug for både flere penge og flere medarbejdere.
Men det er sjovt, når man taler om, hvad der sker, hvis ikke vi reformerer, hvis ikke vi ændrer noget – altså, det lyder, som der ikke er nogen, der har tænkt på det før.
Der er da ikke ét medlem herinde, der ikke synes, at vi skal ændre eller reformere.
Problemet er jo, at denne og den tidligere regering har gjort ordet reform synonymt med nedskæringer og forringelser af almindelige menneskers rettigheder, og det er rigtigt, at den slags medvirker Enhedslisten ikke til.
Men vi har masser af bud på, hvordan vi kan skabe en bedre offentlig sektor med mere inddragelse af medarbejderne, med mindre new public management, som man kalder det, og hele den dumme måde at styre den offentlige sektor på, som vi har, hvor lederlagene er vokset på bekostning af menneskene på gulvet.
Vi har også masser af forslag til, hvordan vi kan skabe mere arbejdskraft.
Vi synes, at det, Venstre foreslog i valgkampen, om at give ret til fuld tid for offentligt ansatte, ville være fantastisk.
Vi ville gerne indføre en lærepladsgaranti, så vi ikke har mennesker stående i kø.
Vi er sådan set også åbne for udenlandsk arbejdskraft, hvis bare det er med en dansk overenskomst, som er godkendt af en dansk fagforening.
Jeg kunne blive ved, men nu er tiden løbet ud.
Vi har masser af forslag til, hvordan vi kan skabe mere beskæftigelse i Danmark.
Monika Rubin (M), 2023-03-29:
Flere penge, flere medarbejdere – flere medarbejdere, flere penge.
Det er ofte det, jeg hører som værende det eneste løsningsforslag til de problemer, vi står med i vores velfærdssamfund.
Enhedslisten er imod Sundhedsstrukturkommissionen, fordi man mener, at vi bare skal sende flere penge og have flere medarbejdere, men vi har også en klimakrise, og i den forbindelse mangler vi også medarbejdere.
Der er mange andre steder i vores velfærdssamfund, hvor vi også mangler medarbejdere.
Hvis ikke vi reformerer, hvis ikke vi tænker over, hvordan vi gør tingene i vores velfærdssamfund, så kommer vi til at mangle endnu flere mennesker.
Lægeforeningen estimerer, at vi kommer til at mangle 40.000 medarbejdere i sundhedsvæsenet, hvis vi fortsætter som nu.
Hvad er løsningsforslagene fra Enhedslisten, ud over at vi skal sende flere penge og have flere medarbejdere?
Benny Engelbrecht (S), 2023-03-29:
Jeg håber i hvert fald, at vi i fællesskab kan kigge nærmere på NEKST'en, og det er også blevet præsenteret af klima- og energiministeren i dag, og det handlede bl.a. om, hvad det er for nogle personer, der skal stå i spidsen for arbejdet, og formålet er jo først og fremmest at sikre, at vi kan fjerne nogle af de barrierer for, at man kan gennemføre projekter hurtigere.
Jeg tror ikke, der er nogen her, der er i tvivl om, at netop hastigheden, hvormed vi kan gennemføre projekteringerne, er vigtig, altså det med, at der ikke pludselig er en frø i vejen – for nu at sige det, som det er – som man måske godt hele tiden har vidst var der.
Det vil sige, at den slags teknikaliteter går hen og bliver det, der bliver bremseklodsen for den grønne omstilling.
Pelle Dragsted (EL), 2023-03-29:
Jamen Enhedslisten går ikke ind for, at Danmark bare melder sig ud af NATO, hvis ikke der er et alternativ.
Det var sådan set et fuldstændig klart resultat af den partikongres, vi havde sidste forår.
Vi er jo ikke blinde for, hvad der foregår i verden, heldigvis.
Vi ser gerne en verden, hvor det, der garanterer staters sikkerhed, ikke er alliancer med konkurrerende militære supermagter, men er en regelbaseret international orden.
Det arbejder vi for sammen med progressive kræfter i resten af verden.
Men som situationen er lige nu, er det jo ret åbenlyst, hvis man f.eks. er Estland, at NATO så er en sikkerhedsgaranti, og at der ikke er andre.
Og det anerkender vi.
Fie Hækkerup (S), 2023-03-29:
Derfor vil jeg også høre ordføreren, hvor mange procent af bnp ordføreren tror at Danmark skulle bruge på et forsvar for at garantere sin egen sikkerhed, hvis Danmark melder sig ud af NATO, og hvordan Enhedslisten så vil finansiere det.
Pelle Dragsted (EL), 2023-03-29:
Jeg kender ikke det konkrete forslag, men det er vel givetvis, fordi vi ikke er en del af den aftale, fordi vi jo anbefalede et nej ved den her afstemning.
Vi accepterer fuldt ud, at et stort flertal i befolkningen har afskaffet det forsvarsforbehold.
Det er vilkårene nu, sådan er demokratiet.
Vi havde set hellere set, at Danmark stod udenfor af en lang række årsager, som jeg ikke vil komme ind på her.
Men hvis det, som ordføreren antyder, er, at Enhedslisten ikke skulle stå bag opbakningen til den ukrainske frihedskamp mod den russiske besættelsesmagt, så må ordføreren gerne – vi skal sige det pænt – pakke sammen.
Enhedslisten har støttet hvert eneste – hvert eneste – våbenbidrag til Ukraine, og det kommer vi også til at gøre i fremtiden.
Fie Hækkerup (S), 2023-03-29:
Tak, og tak for talen.
Sidste år stemte 67 pct. af vælgerne for, at Danmark skulle træde ud af forsvarsforbeholdet og tilslutte sig EU's forsvarsagentur, så vi kan indgå i fælles ammunitionsindkøb til Ukraine.
Det stemte vi igennem forleden i Folketinget, hvor Enhedslisten stemte nej.
Derfor vil jeg høre, hvorfor Enhedslisten ikke vil støtte op om, at Danmark indgår i en fælles europæisk støtteindsats til Ukraine.
Pelle Dragsted (EL), 2023-03-29:
Jeg ved ikke, om jeg er sort-hvid, men jeg tror bare, vi er uenige om, hvordan man skaber et velstående samfund.
Jeg tror ikke, det er tilfældigt, at samfund som de nordiske med relativt høj skattebetaling, men samtidig med et meget stort kollektivt fællesskab i form af gratis uddannelse, sundhed, tryghed og tillid, er blandt nogle af verdens rigeste lande.
Forskningen underbygger ikke, at lavere selskabsskat skulle føre til rigere samfund – tværtimod.
Ole Birk Olesen (LA), 2023-03-29:
Når jeg synes, det er interessant, er det, fordi det anskueliggør hr. Pelle Dragsteds meget forsimplede tilgang til tingene, nemlig at politik handler om, hvem man giver til, og hvem man tager fra, og det er netop alt for forsimplet.
Når vi gerne vil lette f.eks. skatten for dem, der investerer i produktion i Danmark, siger hr. Pelle Dragsted, at det er til de rigeste, og derfor er det dårligt.
Pelle Dragsted (EL), 2023-03-29:
Vi skal have investeringer, men om de kommer fra arbejdsgivere, eller om de kommer fra demokratiske fonde, eller hvor de kommer fra, er sådan set ligegyldigt.
Men det er rigtigt nok, at når vi skal udvikle vores teknologi, skal vi investere, og det skal man i alle typer af samfund i øvrigt.
Det grundlæggende i mit budskab var, at det, der grundlæggende har gjort os til et rigere samfund gennem de sidste 100 år, er produktivitet.
Det er ikke regeringens arbejdsudbudsreformer.
Det er, at når lønmodtagerne går på arbejde om morgenen, er de blevet dygtigere og dygtigere til at gøre deres arbejde.
Det er dem, der skaber værdierne i det her samfund, og det er også derfor, det for mig er paradoksalt, at man så for at øge velstanden yderligere vil straffe de mennesker, som skaber velstanden i det her land, f.eks. ved at stjæle deres fridag eller ved at gøre deres tilværelse som ældre ringere.
Det synes jeg ikke hænger sammen.
Jeg synes, man skulle belønne de mennesker, der skaber velstand i det her samfund.
Ole Birk Olesen (LA), 2023-03-29:
Tak for det.
Der sker jo ofte det, når vi fra Liberal Alliance tager ordet til Enhedslisten, eller når Enhedslisten tager ordet til Liberal Alliance, at det bliver sådan noget med, at det jo er helt forfærdeligt, men at man i det mindste var ideologisk på talerstolen, og derfor kan vi diskutere noget ideologi nu.
Lad mig også tage fat i noget, som har udspillet sig her i salen i dag, nemlig at hr. Pelle Dragsted har glædet sig over, at vi er blevet et rigere samfund, men har givet æren for, at vi er blevet det, at vi har fået mere uddannelse.
Det er desværre ikke sådan, og det er desværre ikke så simpelt.
Ifølge Nationalbanken står uddannelseseffekten i produktiviteten for cirka en tiendedel af den produktivitetstilvækst, der er i Danmark.
Der er kun en tiendedel, der kommer fra uddannelse, resten kommer stort set fra investeringer, fra arbejdsgivere.
Er hr. Pelle Dragsted enig i det?
Nicolai Wammen (S), 2023-03-29:
Der er ingenting, der skræmmer mig som finansminister; ikke engang hr. Ole Birk Olesen er i stand til det efter alle disse år.
Jeg har det sådan med finansloven, at den jo skal ses i sammenhæng med, hvad vi i øvrigt har fremlagt af politik.
Og man kan jo godt vælge, at se den fuldstændig isoleret, eller man kan vælge at se det sådan, at vi har forskellige opgaver som regeringer.
Og det er også en vigtig sideeffekt af det, vi har foreslået i forhold til de videregående uddannelser.
Derfor er det for mig at se vigtigt at se tingene ikke bare isoleret, men samlet, og det er den kurs, den her regering har sat.